alexandrainst/scandi-wiki huggingface dataset:
Solheim kapell

Solheim kapell ligger på Solheim gravplass på Solheim i Årstad bydel i Bergen. Kapellet ble oppført i 1919 etter tegninger av arkitekt Sigurd Lunde og innviet 13. oktober 1920.

Bygningen
Kapellet ligger fint tilpasset den omkringliggende gravplassen. Bygningen er oppført i pusset tegl med detaljering i hugget granitt.

Byportmotiv
Det rektangulære kapellets hovedform og granittportal kan minne om Stadsporten. Kapellet kan leses som et portalbygg, som bergensernes siste utgang fra byen eller som inngang til Himmelporten. Byportmotivet var forøvrig også et yndet motiv for mange av Bergenskolens arkitekter. Einar Oscar Schou brukte eksempelvis motivet ved Nedre Fløibanestasjon (1912–1918).

Monumentalitet
Solheim kapells monumentale virkning blir understreket av de symmetrisk plasserte sidefløyene som inneholder bårerom og kontorer, og terrassen foran. Under disse er det urnehaller (kolumbarium) med rundbuer i naturstein som gir bygningen tyngde.

Krematorium
I 1939 ble det installert et krematorium i kjelleren på kapellet. Krematoriet ble lenge brukt som reserve ved driftsstans ved Møllendal krematorium, men er i dag ikke i bruk.

Forvaltning
Solheim kapell forvaltes i dag av Bergen kirkelige fellesråd.

Referanser

Eksterne lenker
 Faktaark om Solheim gravplass hos Gravplassmyndigheten i Bergen
 DIS-Hordaland

Kulturminner i Bergen
Kirker i Bergen
Årstad
Norske kirker fra 1920
Sigurd Lunde
Solheim gravplass

Solheim gravplass (tidligere Solheim kirkegård) er en stor gravplass på Solheim i Årstad bydel i Bergen, i området mellom Fjøsangerveien og Løbergsveien. Kirkegården ble innviet 6. april 1917.

Her ligger også gravkapellet Solheim kapell, innviet i 1920.

Historie 
I 1912 solgte Helge Johannessens arvinger eiendommen på 63 mål til gravplass på Solheim. Prisen var kr 72.000. Bergens Privatbank kjøpte en tomt på 13 mål lenger nord for kr 12.000, mens Bergen kommune i februar 1914 kjøpte en del av ingeniør Høstmarks eiendom for kr 70.000, iberegnet et bolighus og et steinbrudd.

Øvre Solheim kirkegård 
Vest for Løbergveien er et eget felt med æreskirkegård for falne i andre verdenskrig.

Tysk kirkegård 
Nordøst på gravplassen er det gravplass for 1.085 tyske soldater. Norske myndigheter sørget i 1954 og 1955 for at gravene til tyske falne i Bergensområdet ble samlet på Solheim. Gravene markeres av liggende minnesmerker utført i granitt med de dødes navn. Den tyske kirkegården ble offisielt åpnet 28. august 1960. 

På Solheim gravplass ble det tatt Agfa-fargebilder av en tysk militærbegravelse, trolig for en soldat som omkom i eksplosjonsulykken 20. april 1944 få dager tidligere. På Hitlers fødselsdag 20. april 2009 ble samtlige tyske krigsgraver på Solheim sprayet med et hvitt hjerte, beskrevet som «hærverk».

Referanser

Eksterne lenker 
 Faktaark om Solheim gravplass hos Gravplassmyndigheten i Bergen
 Gravplasser i Bergen hos Gravplassmyndigheten i Bergen
 Kart over Solheim gravplass hos Gravplassmydnigehten i Bergen

Gravlunder i Bergen
Årstad
Maragheh

Maragheh (alternativt Maraghe eller Maragha, persisk مراغه) er en by i det nordvestre Iran, rett øst for Urmiasjøen. Den ligger i provinsen Øst-Aserbajdsjan og har 149 929 innbyggere (2006).

Befolkningen består for det meste av iranske aserbajdsjanere som snakker det aserbajdsjanske språket. 

Den var i middelalderen hovedstad for Ilkhanatet og patriarkalsete for Den assyriske kirke i Øst.

Referanser

Eksterne lenker 
 

Byer i Iran
Provinsen Øst-Aserbajdsjan
Tilbake (album)

Tilbake er debutalbumet til Lillebjørn Nilsen, utgitt i 1971. Albumet ble gjenutgitt i 2003.

Sporliste
 «Nattstemning fra en by» (Lillebjørn Nilsen)
 «Elisabet» (Lillebjørn Nilsen)
 «En gummi, gummi mann» (Trad./Lillebjørn Nilsen)
 «Far har fortalt» (Lillebjørn Nilsen)
 «Reisen fra julestjernen (Lyn-Gordon)» (Lillebjørn Nilsen/Finn Kalvik)
 «Regnvær» (Lillebjørn Nilsen)
 «Tog-blues» (Lillebjørn Nilsen)
 «Fredrikstadvise» (Lillebjørn Nilsen)
 «...Og dagen etter» (Lillebjørn Nilsen)
 «Ravneferd» (Nilsen/Harper)
 «Alle søker vi i vår tanke...» (Lillebjørn Nilsen)
 «Din vise» (Lillebjørn Nilsen)
 «Skomakeren» (Trad./Lillebjørn Nilsen)
 «Jeg lagde meg så silde» (Trad.)
 BONUS: «Willoughby's farm» (Ralph McTell)
 BONUS: «Svikefulle Mari» (Trad./Lillebjørn Nilsen)
 BONUS: «Jentetapet» (Trad./Lillebjørn Nilsen)
 BONUS: «Sinklarvisa» (Trad.)
 BONUS: «Ravneferd» (Lillebjørn Nilsen/Roy Harper)

Medvirkende

Musikere
 Lillebjørn Nilsen - sang, gitarer, munnspill, låtskriver
 Bjørn Holmvik - kontrabass 
 Svein Christiansen - trommer
 Finn Kalvik - gitar på Reisen til julestjernen (Lyn-Gordon) og Jentetapet
 Kristin Berglund - sang på Din vise
 Kari Svendsen - banjo/sang på Svikefulle Mari
 Hege Tunaal - sang på Svikefulle Mari

Øvrige
 Svein Erik Børja - produsent, tekniker 
 Fred Nøddelund - arrangement 
 Egil Eide - tekniker
 Knut Harlem - coverdesign

Eksterne lenker 
 
 Tilbake

Debutalbum fra 1971
Lillebjørn-album
Norske debutalbum
Oslo Private Gymnasium

Oslo Private Gymnasium (OPG) er en privat videregående skole i Vika Atrium i Oslo. Skolen ble stiftet i 1989 av daværende rektor Kari Endresen, som styrte skolen frem til 2005, da Espen Rueness overtok rektorkjedet. Skolen har et høyt faglig nivå og små klasser, og markedsfører seg med at den følger opp den enkelte elev tett. Skolen har blant landets beste resultater, både når det gjelder det faglige og miljø. Skolen følger det klassiske gymnasets linjedeling og tilbyr 3 linjevalg: realfag, økonomi og internasjonal kommunikasjon. Skolen mottar 85% statsstøtte pr elev pr skoleår og har derfor vanlig eksamensrett. Skolen har ca. 190 elever (2022). Elevene kommer hovedsakelig fra Oslo og Akershus. 

Rektor per 2022 (fra 2011) er Sven Erik Rise.

I 2016 ble en landsdekkende rapport om skolekvalitet ved norske videregående skoler lagt frem. Rapporten var skrevet av Senter for økonomisk forskning, og finansiert av Kunnskapsdepartementet. OPG kom best ut av alle studiespesialiserende skoler i Norge, med en karakter på 5,6 av 6.

Kjente, tidligere elever på OPG 
Isabelle Ringnes
Haddy Njie
Håkon Kornstad
Caroline Andersen
Christian August Stang
Stephanie Skabo
Cecilie Astrup Fredriksen
Celine Engelstad
Victoria Bryde

Referanser

Eksterne lenker 
 

Private videregående skoler i Oslo
Friskoler i Norge
Utdanningsinstitusjoner etablert i 1991
Skoler i bydel Frogner
Yizhou (Hechi)

Yizhou (kinesisk: 宜州; pinyin: Yízhōu) er et byfylke i byprefekturet Hechi i den autonome region Guangxi i Folkerepublikken Kina.

Befolkningen var på  innbyggere i 1999.

Samferdsel 
Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.

Referanser

Eksterne lenker 
 Lokalregjeringens hjemmesider 
 Kart over Yizhou

Byfylker i Guangxi
Junior-VM på skøyter 2010

Junior-VM på skøyter 2010 ble avholdt i Moskva 12.–14. mars 2010. Det ble kåret mestere både sammenlagt og på enkeltdistanser. Totalt 40 kvinner og 30 menn deltok i sammenlagtmesterskapet.

Sammenlagt

Kvinner

Menn

Eksterne lenker 
 Norges Skøyteforbunds sider om junior-VM 2010
  Offisielle resultater fra Russiske Skøyteunion.

Junior-VM på skøyter
Hurtigløp på skøyter i Russland
Internasjonale mesterskap i Russland
Sport i Moskva
Sport i Russland i 2010‎
Hurtigløp på skøyter i 2010
Artikler i skøytesportprosjektet
Internasjonale mesterskap i 2010
Tahir Hussain

Tahir Hussain (født 1982) ble kjent for norske tv-seere da han med Laurence-Moon-Bardet-Biedl syndrom (LMBB), som blant annet har medført blindhet, i 2009 gjennomførte sykkelrittet Den store styrkeprøven, Trondheim–Oslo, på tandemsykkel sammen med politimannen og idrettslederen Vidar Bøe. Rittet, og forberedelsene, ble vist på TV 2 i programserien «Sykkeldrømmen» høsten 2009.

Biografi 
Hussain kom til Norge med sin familie bare ti måneder gammel. Med sykdommen Laurence-Moon-Bardet-Biedl (LMBB) syndrom begynte han å miste synet sitt i 12-årsalderen og ble blind etter noen få år. Han ble i tillegg rammet av overvekt, som også er et symptom av sykdommen. Han har siden blitt norgesmester på tandem for handikappede to ganger og deltatt i et seksdagers ritt i Belgia for blinde og synshemmede. Han har fullført et av Norges hardeste motbakkeløp, «Skåla 1848 meter rett opp», raftet i Sjoaelva, deltatt i klatre- og rappelleringsprosjekter, samt tatt dykkerkurs.

Hussain ble i 2009 kåret til årets norsk-pakistaner av nettmagasinet X-plosiv. De mednominerte, som han vant over, var forskeren Laila Bokhari og TV 2-reporteren Kadafi Zaman. At han trosset sitt handikap og syklet Trondheim til Oslo på 22 timer og 30 minutter var bare en av de utslagsgivende prestasjoner. Juryen påpekte også at han ved siden av å være en rollemodell for norsk-pakistanere, også var et sterkt forbilde for alle uansett etnisitet, forutsetninger og bakgrunn.

I mars 2010 stod han for «Tahir-lekene», for første gang arrangert på Lillomarka Idrettspark i Oslo. Arrangementet hadde over 500 deltakende barn fra Ammerud skole, deriblant en rekke barn som fikk sin debut på langrennski. Med seg på arrangementet hadde han Lillomarka Skiklubb og elever fra idrettsfag ved Bjerke videregående skole.

Referanser

Eksterne lenker 
 Vidar Bøe ble årets ildsjel – NRK
 Den store styrkeprøven: Vidar og Tahir kom i mål – TV2

Nordmenn av pakistansk opphav
Norske handikappidrettsutøvere
Norske syklister
Personer fra Lørenskog kommune
Fødsler i 1950
Blinde personer
Siv Klynderud

Siv Charlotte Klynderud (født 10. mai 1969) er en skuespiller fra Drøbak, bosatt i Vestby. Hun er mest kjent for serier som Jul i Svingen (NRK TV), Ca. Lykkelig (TV2) og spillefilmen Varg Veum – Begravde hunder.

Klynderud har siden 1995 vært å høre på flere av Disney og Dreamworks større filmer og TV-serier. Hun jobber aktivt som dubber av tegnefilm for NRK, TV2, Nickleodeon, Cartoon Network, Disney Channel, Playhouse Disney, Disney XD, Boomerang m fl.

Noen roller hun har lånt stemmen sin til:
Dronningen – Prinsen Av Egypt – Dreamworks Pictures
Anita Darling – 101 Dalmatinere, live action, Disney
Heksa Hvit – Narnia – Dreamworks Pictures
Mor – Finneas & Ferb – Disney
Abigail Breslin – Nim’s Hemmlige Øy
Tidsreisen- Sofies mor camilla

Hun tok i 2002 regiansvaret for flere animerte Disney filmer og serier i tillegg til å arbeide som dubber.
Noen av disse er:
Bompibjørnene – Disney
Polarekspressen – Dreamworks
De Tre Musketerer – Disney
Engstelige Eddie – Disney

Film/TV 
 D'ække bare, bare Bernt (1996)
 351 Cleveland (1997)
 Gutta boys (1998)
 Ca. lykkelig (2000)
 Hotel Cæsar (1999–2000)
 Naboen (2000)
 Folk flest bor i Kina (2002)
 Fox Grønland (2003)
 Pokémon Advanced (2003) - May
 Lekeplassen (2004)
 Skattejakten (2005)
 Jul i Svingen (2006)
 Varg Veum – Begravde hunder (2008)
 Pokémon - Giratina og Himmelkrigeren (2009) - Shaymin 
 Åse Tonight (2010)

Teater 
 The Kings Head Theatre – The Secret Garden – Martha
 The Grand Opera House, Belfast, N Ireland – Dick Whittington – Dick Whittington
 Tour of Britain – Cavalcade – Rose
 The Kings Head Theatre – Lady Godiva – Lady Godiva
 Det Norske Teater – Ein Seljar’s Død
 Bodø Kulturhus – Oliver – Nancy

Diskografi 
 Until You Wake (2012) (Bollegull Music)

Referanser

Eksterne lenker 
 

Norske skuespillere
Personer fra Frogn kommune
Turnhallen (Bergen)

Turnhallen er en idrettshall på Slettebakken i Årstad bydel i Bergen. Den eies og drives av Bergens Turnforening, og ble bygget i 1989 til erstatning for den gamle Turnhallen i Sigurds gate på Engen i Bergen sentrum.

Referanser 

Idrettsanlegg i Bergen
Idrettshaller i Norge
Årstad
Byggverk fullført i 1989
Etableringer i 1989
1989 i Norge
Landåshallen

Landåshallen er en kombinert svømme- og idrettshall på Landås i Årstad bydel i Bergen. Idrettshallen har fire gymsaler som kan slåes sammen. Bygningen er tegnet av arkitekt Kåre Frølich og oppført i 1964. Bygningen er monumentalt og symmetrisk arrangert. Eksteriøret er ellers preget av å være skulpturelt utformet, og funksjonene er lett lesbare.

Referanser 

Idrettsanlegg i Bergen
Kulturminner i Bergen
Idrettshaller i Norge
Årstad
Byggverk fullført i 1964
Etableringer i 1964
1964 i Norge
Rothaugen skole

Rothaugen skole er en kommunal ungdomsskole i Bergen sentrum. Skolen åpnet i 1912 og har vært ungdomsskole siden 1961. Skolen har plass til 550 elever, og elevene kommer fra barneskolene Hellen, Krohnengen, Christi Krybbe, Nordnes og Møhlenpris. Skolen har også en avdeling for elever med spesielle opplæringsbehov. Bygget er tegnet av byarkitekt Kaspar Hassel (1877–1962).
  
Skolen ligger flott til på en fjellknaus med utsikt over Skuteviken, Byfjorden og Askøy. Ordet "Roth" kommer fra tysk og betyr da også fjellknaus.

Historie 
Rothaugen skole startet som 7-årig folkeskole i 1912, for å avlaste Sandviken skole. På 1950-tallet fikk administrasjonen for framhaldsskole for piker tilhold på Rothaugen skole, i tillegg til framhaldsklasser både for jenter og gutter. I 1961 ble skolen omgjort til ungdomsskole, som en av Norges første. 

I ungdomsskolens tidlige periode hadde den over 1000 elever, og i en periode med det høyeste barnetallet i området var det over 2000 elever ved skolen. Da måtte undervisningen fordeles på for- og ettermiddagsundervisning. 
 
Ved 2. verdenskrigs start, april 1940, ble Rothaugen skole rekvirert av tyskerne. De tyske soldatene inntok de fleste rom på skolen og ble der gjennom hele krigen. Etter krigen fikk elever og lærere skolen tilbake i en elendig tilstand, både bygning og inventar var skadet eller ødelagt. Skadetaksten beløp seg på hele 146.215 kroner.

 
Arkivene etter Rothaugen barneskole og Rothaugen ungdomsskole, samt Framhaldsskolen for piker og Rothaugen skolekorps oppbevares ved Bergen Byarkiv. Arkivene kan blant annet inneholde informasjon om skolens administrasjon, om elever og lærere.

Referanser

Litteratur  
 Skolestyrets årsmelding for skoleårene 1945-46, 1946-47, 1947-48, 1948-49 og 1949-50, Bergen 1966

Eksterne lenker
 Rothaugen skole - oppslagsverket oVe, artikkel av Lars Bostrøm Johansen, Bergen Byarkiv.
 Bergen byleksikon på nett, om Rothaugen skole

Ungdomsskoler i Bergen
Bergenhus
Jerome Damon

Jerome Damon (født 4. april 1972 i Cape Town, Western Cape) er en sørafrikansk fotballdommer. Han har vært en internasjonal dommer siden 2000, og var reservedommer i VM i fotball 2006. I tillegg dømte han i Afrikamesterskapet i fotball 2004, 2006, 2008 og 2010. Utenom fotball jobber han som lærer. 

Han er forhåndsvalgt som dommer i VM-sluttspillet i 2010.

Kamper i VM som hoveddommer

2010 

   –   (gruppespill)
   –   (gruppespill)

Referanser

Eksterne lenker 
  Biografi på worldreferee.com

Sørafrikanske fotballdommere
Dommere i Fotball-VM 2010
Personer fra Cape Town
Fødsler i 1972
Fjellheim skole

Fjellheim skole er en tidligere skole på Brakerøya i Drammen. Den ble åpnet som folkeskole i 1914. Skolen ble tegnet av arkitekt Andreas Bjercke og er så å si identisk med Brandengen skole, som ble oppført samtidig på andre siden av Drammenselva. På grunn av sviktende elevgrunnlag ble Fjellheim skole nedlagt i 1990. Lokalene huser Drammen kommunes introduksjonssenter.

Historie

Drammen kommune vedtok i 1910 å anlegge to nye skoler. Etter en arkitektkonkurranse ble prosjekteringsoppdraget i mars 1911 gitt til arkitektene Andreas Bjercke og Arnstein Arneberg. Etter hvert delte de to arbeidet mellom seg slik at Bjercke ble ansvarlig for Fjellheim skole og Arneberg for Brandengen.

Fjellheim skole sto ferdig i 1914. De totale byggekostnadene var på drøyt 500.000 kroner. Ved innvielsen hadde skolen 1013 elever fra 1. til 7. klasse. Elevtallet sank gradvis i mellomkrigstiden, og i 1939 hadde skolen 592 elever. I etterkrigsårene steg tallet noe og var på rundt 700 elever.

Mellom 1954 og 1956 ble utearealene omgjort og skolegården utvidet. I 1964 ble Fjellheim ungdomsskole. I den forbindelse fikk skolen en ny fløy med nye klasserom, formingsavdeling og ny gymnastikksal.

På grunn av skolens store kapasitet og det skiftende elevgrunnlaget, hadde skolen i perioder elever fra flere andre bydeler. I tillegg tilbød den lokaler til andre skoler og etater, slik som framhaldsskole, pedagogisk senter og kommunal musikkskole. Etter at store deler av bebyggelsen på Brakerøya ble rasert da man bygget motorveibrua på 1970-tallet, ble den lokale elevtilgangen ytterligere redusert. Midt på 1980-tallet hadde skolen 273 elever, fordelt fra 5. til 9. klasse. Fjellheim skole ble nedlagt i 1990.

Etterbruk
Etter 1990 har skolebygningene blitt tatt i bruk av Drammen kommunes undervisningssektor. Kommunens introduksjonssenter, som blant annet tilbyr norskopplæring for fremmedspråklige, holder til på Fjellheim. I en periode på 1990-tallet ble også deler av bygningene benyttet til Steinerskole.

Annet
Idrettslaget Bragerøens Ballklubb, senere Sparta/Bragerøen, ble stiftet i gymnastikksalen på Fjellheim skole i 1936.

Referanser

Eksterne lenker
 Introdukssjonssenteret, Drammen kommune 

Skoler i Drammen
Anthony Ujah

Anthony Ujah (født 14. oktober 1990) er en nigeriansk fotballspiller som spiller for den tyske klubben Eintracht Braunschweig.

Han har tidligere spilt for Lillestrøm og de nigerianske klubbene Lucky Stars FC Otukpo, Ministry of Foreign Affairs Abuja, Palm stars FC Ogbadibo, FC Abuja og Warri Wolves.

Ujah i LSK 
Anthony Ujah skrev under med Lillestrøm etter å ha vært på prøvespill flere ganger. 19. februar 2010 skrev han under en fireårskontrakt. Ujah debuterte for LSK i seriekampen borte mot Aalesunds FK 14. mars 2010. Han scoret sitt første mål for Lillestrøm i seriekampen hjemme mot Tromsø IL 21. mars 2010. Han ble LSKs toppscorer i Tippeligaen i sin første sesong for klubben, altså 2010-sesongen med 14 fulltreffere. I tillegg scoret han 3 mål på 3 kamper i cupen 2010. I 2011 sesongen fulgte han opp med hele 13 mål på 12 kamper før han ble solgt til Mainz.

Mainz 
Den 24. juni 2011 ble det klart at  og  hadde blitt enige om en avtale på 23 millioner kroner pluss fremtidige klausuler for Anthony Ujah.

Anthony Ujah debuterte for Mainz i 3. runde i UEFA Europa League kvalifiseringen mot Gaz Metan Medias den 28. juli 2011.
Debuten hans i den tyske Bundesligaen var den 13. august 2011 mot Freiburg. 
Han første mål i Mainz-trøya kom mot Stuttgart den 4. november 2011. Ujah skårte for øvrig to mål i denne kampen.

Referanser

Eksterne lenker 
 

Nigerianske fotballspillere
Fotballspillere for Warri Wolves FC
Fotballspillere for Lillestrøm SK
Fotballspillere for 1. FSV Mainz 05
Fotballspillere for 1. FC Köln
Fotballspillere for SV Werder Bremen 1899
Fotballspillere for Liaoning FC
Fotballspillere for 1. FC Union Berlin
Fotballspillere for Eintracht Braunschweig
Personer fra Benue State
Fødsler i 1990
Utenlandske fotballspillere i Norge
Miguel Ángel Félix Gallardo

Miguel Angel Félix Gallardo (født 8. januar 1946) er en meksikansk narkotikaherre kjent som «El Padrino» (spansk for «Gudfaren») i Mexico, og første leder av Guadalajara-kartellet på 1980-tallet. Han kontrollerte nesten all narkotikahandel i Mexico og langs USA-Mexico grensen.

Gallardo ble arrestert for drapet på Drug Enforcement Administration (DEA) agent Enrique Camarena. Camarena ble torturert til døde på en av ranchene til Gallardo.

Personer fra Culiacán
Meksikanere
Personer involvert i organisert kriminalitet
Smuglere
Meksikanere dømt for forbrytelser
Personer dømt for narkotikaforbrytelser
Ibolya Csák

Ibolya Csák (født 6. januar 1915 i Budapest, død 10. februar 2006 i Budapest) var en ungarsk friidrettsutøver som deltok i de olympiske leker 1936 i Berlin. 

Csák ble olympisk mester i friidrett under Sommer-OL 1936 i Berlin. Hun vant høydekonkurransen med et hopp på 1,60 meter foran britiske Dorothy Odam og Elfriede Kaun fra Tyskland som også hoppet 1,60. Ingen klarte 1,62 i løpet av de tre ordinære forsøkene. Dermed fikk alle tre et fjerde forsøk. Bare Csák klarte denne høyden, og var dermed olympisk mester.

OL-medaljer 
 1936  Berlin -  Gull i friidrett, høydehopp damer  Ungarn

Referanser

Eksterne lenker 
 

Ungarske høydehoppere
Olympiske mestere for Ungarn
Europamestere i friidrett
Medaljevinnere under Sommer-OL 1936
Deltakere for Ungarn under Sommer-OL 1936
Friidrettsutøvere under Sommer-OL 1936
Personer fra Budapest
Fødsler i 1915
Dødsfall i 2006
Ungarske mestere i friidrett
Oleksandr Turtsjynov

Oleksandr Valentynovytsj Turtsjynov (ukrainsk: Олександр Валентинович Турчинов) er en ukrainsk politiker,

Politisk karrière 
Turtsjynovs politiske karriere har vært tett forbundet til Julija Tymosjenkos politiske virksomhet. I 1994 stiftet han partiet Hromada sammen med Pavlo Lazarenko og i 1998 ble han valgt inn i parlamentet.

Turtsjynov var stedfortredende statsminister under Julija Tymosjenko fra 2007 til 2010. Etter at Julija Tymosjenko måtte gå av som statsminister 3. mars 2010 ble Turtsjynov utpekt til konstituert statsminister. Han satt i stillingen til 11. mars samme år, da Mykola Azarov ble valgt til ny statsminister.

Ukrainas parlament valgte 22. februar 2014 Turtsjynov som nasjonalforsamlingens president. Parlamentet valgte samme dag Turtsjunov som landets fungerende president etter at Viktor Janukovytsj var blitt avsatt. Han ble avløst av Petro Poroshenko som vant det påfølgende presidentvalget samme år.

Privat 
Oleksandr Turtsjynov er baptist og pastor i Kievs baptistmenighet. Han er dessuten forfatter av flere kriminalromaner.

Referanser

Eksterne lenker 
 
 Omtale på BBC, nettutgaven

Ukrainske presidenter
Personer fra Dnipro
Lion’s Head

Lion's Head («Løvens hode») er et fjell som ligger mellom Table Mountain og Signal Hill i Cape Town i Sør-Afrika. Det har en høyde på 669 moh. Fjelltoppen former den dramatiske bakgrunnen til byen Cape Town og er en del av Table Mountain nasjonalpark.

Historie 
I det 17. århundre var fjellet kjent som Leeuwen Kop (Lion's Head) av nederlenderne, mens Signal Hill var kjent som Leeuwen Staart (Lion's Tail) ettersom formen ligner en løve eller sfinks som bøyer seg. Britene i det 17. århundre kalte fjellet Sugar Loaf.

Omgivelser 
Byens forsteder omgir fjellet og Signal Hill på så å si alle kanter, men streng forvaltning av byens myndigheter har holdt utviklingen av boliger i høyere strøk nede. Området er av betydning for Kappmalayer-samfunnet, som historisk sett bodde i Bo-Kaap-kvartalet nær Lion's Head. Det finnes en rekke historiske graver og helligdommer (kramats) av malayiske ledere på de nedre fjellsidene.

Geologi, flora og fauna 
Den øvre delen av fjellet består av flattliggende Table Mountain-sandstein, og de nedre bakkene er dannet av kappgranitt og Malmesbury-formasjonen, som er eldre prekambrisk steiner. 

Lion's Head er dekket av naturlig fynbosvegetasjon og er hjemmet til en rekke smådyr.

Aktiviteter 
Lion's Head er kjent for spektakulær utsikt over byen, og den timelange klatreturen til toppen er spesielt populær under fullmåne. Fjellsidene er også et godt utgangspunkt for paraglidere.

Referanser

Eksterne lenker 
  Hiking på Lion's Head

Fjell i Sør-Afrika
Cape Towns geografi
Fjell under 1000 meter
George Grey

George Grey er navnet til flere personer:

George Grey, 2. baronett (1799–1882), britisk politiker.
George Grey, 2. jarl av Kent.
George Edward Grey (1812–1898), guvernør i Kappkolonien, Sør-Australia og New Zealand.
George Grey (langrennsløper) (1979–), canadisk langrennsløper.
George Charles Grey (1918–1944), britisk politiker, parlamentsmedlem for Berwick-upon-Tweed.

Se også 
 George Gray
Gjermund Åsen

Gjermund Åsen (født 22. mai 1991) er en norsk fotballspiller som spiller for .

Han har fem U19-landskamper, og én U21-landskamp. Han kom fra  til  før 2010-sesongen. Han spilte flere treningskamper for RBK, og imponerte nok til at han ble tatt opp i A-stallen. 

Åsen fikk et innhopp i Superfinalen mot  7. mars 2010. Åsen fikk sin debut i Tippeligaen 14. mars 2010, da han spilte fra start i Rosenborgs seier over  i første seriekamp 2010. Åsen gikk før 2015-sesongen fra Ranheim til Tromsø IL. Han debuterte hjemme mot  i serieåpningen.

22. januar 2019 skrev han under for Rosenborg. 

10. august 2019 scoret han sitt første Eliteserie-mål for Rosenborg mot Tromsø.

Referanser

Eksterne lenker 
 
  Spillerprofil på RBK.no

Norske fotballspillere
Fotballspillere for Heimdal FK‎ 
Fotballspillere for Strindheim Fotball
Fotballspillere for Rosenborg BK
Fotballspillere for Ranheim Fotball
Fotballspillere for Tromsø IL
Fotballspillere for Lillestrøm SK
Personer fra Trondheim kommune